**Հյուսիսային դպրոցում** 5 տարեկանների խմբի ուսուցչի օգնական օրվա առաջին մասում և երկարացված օրվա կազմակերպիչ ֆենյա Եղիազարյանից հետո առաջարկում եմ [**ԼենաՎարդանյան**](https://vardanyanlena.wordpress.com/)ին**, բանասեր, մանկավարժ**։

Լենան կրթահամալիրի շրջանավարտ է, կամավորություն է իրականացրել Արևելյան դպրոցում,  սահմանված կարգով  անցել է վերապատրաստման, ապա Մուտքի ճամբարի փուլերը։  Լենան բարեկիրթ, զուսպ, խաղաղ,   կազմակերպված,  աղջիկ է։ Առաջարկում եմ ընդունել, որպես երկարացված օրվա կազմակերպիչ, իսկ 5 տարեկանների խմբի հետ աշխատանքը լրացնել լրավճարով:

 Կցում եմ Լենայի մասին բնութագրերը։

**Անահիտ Հարությունյան**

Լենա Վարդանյանը [մարտի 25-29-ը մասնակցել է](https://elementaryschoolmskhdot.wordpress.com/2019/03/17/%D5%B4%D5%B8%D6%82%D5%BF%D6%84%D5%AB-%D5%B3%D5%A1%D5%B4%D5%A2%D5%A1%D6%80/) դասվարների «Մուտք» ճամբարին: Մինչ այդ Արևելյան դպրոցում անցել է փորձաշրջան: Լենան խաղաղ, աշխատասեր, պարտաճանաչ ու բարեկիրթ տեսակ է: [Ճամբարային բոլոր օրերի մասին պատմել է իր բլոգում:](https://vardanyanlena.wordpress.com/2019/03/30/%D5%B4%D5%B8%D6%82%D5%BF%D6%84-%D5%AF%D6%80%D5%A9%D5%A1%D5%B0%D5%A1%D5%B4%D5%A1%D5%AC%D5%AB%D6%80-%D5%B4%D5%A1%D5%B6%D5%AF%D5%A1%D5%BE%D5%A1%D6%80%D5%AA%D5%A1%D5%AF%D5%A1%D5%B6-%D5%B3-5/)

**Լուսինե Փաշայան**

Լենա Վարդանյանը առանձնացավ իր խաղաղ, բարեկիրթ, պատրաստակամ բնավորությամբ։ Գրագետ է, հետաքրքրված է մանկավարժութամբ, հասկանում է կրթահամալիրի մանկավարժության առանձնահատկությունները։ Կարծում եմ, որ կարող է ժամանակի ընթացքում իրեն դրսևորել։

**Մարիամ Մնացականյան**

 Լենա Վարդանյանը ունի բավարար երաժշտական տվյալներ:

**Հասմիկ Մաթևոսյան**

Լենա Վարդանյանը ունի լավ երաժշտական լսողություն, երգում է մաքուր, ձայնը` մեցոսոպրանո է, ռիթմը զարգացած է, ունի երաժշտական լավ հիշողություն:   
Աշխատանքի մեջ և անձնապես չեմ շփվել, այլ որևէ բան  չեմ կարող ասել:

**Հայկուհի Հովհաննիսյան**

Լենա Վարդանյանը վերապատրաստման ընթացքում  ցուցաբերեց ջանասիրություն, ձեռք բերեց անհրաժեշտ վարժանքների կատարման համար գիտելիքներ։ Լենա Վարդանյանն այսօր իր նորաստեղծ հինգտարեկանների խմբի հետ մարզվում էր գորգին՝ չոր պայմաններում, որը օգնեց  նրանց գործնականում հասկանալ, թե ինչու գլուխը չպետք է դնել հատակին՝ գլուխկոնծի անելիս։ Լենան կարողանում է տալ գլուխկոնծիներ՝  առաջ և հետ, գիտի ինչպես սովորեցնել դրանք կատարել, պահում է մոմ, որը վկայում է նրա որովայնի և մեջքի մկանների ամրության մասին։

Բացի այդ, ուրախ եմ, որ որդիս ունի նման կիրթ և ուշադիր ուսուցչուհի։

**Տաթև Աթոյան**

Լենան կրթահամալիրի շրջանավարտ է և դա ակնհայտ արտացոլվում է նաև իր ճաշակի, տեխնոլոգիական հմտությունների մեջ: Լենան սիրում է հարցնել, լսել: Հաճելի գործընկեր է:

**Մանուշակ Աբրահամյան**

Լենան, ինչքանով հացրել եմ դիտարկել աշխատանքային գործունեության ընթացքում, պատրաստակամ, աջակցող, խորհուրդներն ընդունող անձնավորություն է։

**Անուշ Թորոսյան**

Լենա Վարդանյանը  մասնակցել է հեծանվավարության պարապունքներին, և փաստում եմ` տիրապետում է հեծանվավարությանը։

Լողավազանի անպատրաստ լինելու պատճառով, լողի հմտությունները կներակայցնեմ առաջիկա շաբաթում։

**Դիանա Գևորգյան**

Ինչքանով հասցրել եմ շփվել Լենա Վարդանյանի հետ թողել է խաղաղ, հանգիստ, պատրաստակամ մարդու տպավորություն: Համբերատար է և աշխատում է առանց ավելորդ լարումի:

**Սիդոնյա Վիրաբյան**

Լենա Վարդանյանի հետ Գարնանային բաց  ճամբարի ընթացքում եմ շփվել՝ բարեհամբույր, ժպտերես ու սիրալիր աղջիկ է:

**Կարինե Խառատյան**

Լենա Վարդանյանը պատրաստակամ,բարեկիրթ,  աշխատասեր և հետաքրքրասեր անձնավորություն է։ Երեխաների հետ աշխատում է սիրով։ 

**Կարինե Մամիկոնյան**

Լենա Վարդանյանն օգնող, բարեհամբույր, սիրալիր, բարեկիրթ է: Խոսում է գրագետ:

**Մարի Միքայելյան**

Լենա Վարդանյանը միանգամից ներառվեց թե՛ միջավայրին, թե՛ նախագծային աշխատանքներին, կարծում եմ նպաստեց կրթահամալիրի շրջանավարտ լինելը: ՈՒնի գրագետ խոսք, բարեկիրթ պահվածք, պատրաստակամ է: 

**Նարինե Պողոսյան**

Լենան պատասխանատու, հետաքրքրասեր աղջիկ է: Սովորողների հետ աշխատելիս զուսպ է և հանգիստ։ 

**Թինա Կոբմա, ավագ դպրոց, թուրքերենի մասնագետ**

**Թուրքերենի մասնագետ**

Թինան կրթահամալիրի Ավագ դպրոցում փորձաշրջան է անցել փետրվար ամսին ու շատ արագ կարողացավ ձևավորել թուրքերենի խմբեր՝

* 9-10-11-րդ դասարանում – 10 սովորող( առաջին խումբ)
* 10-11-րդ դասարանում- 11 սովորող ( երկրորդ խումբ)

Թինան պոլսահայ է, որն ավելի է հեշտացնում լեզվի ուսուցումն ու մշակույթի տարածում: Թինային երաշխավորել են Հրանտ Դինք հիմնադրամից:

Պատրաստակամ, պարտաճանաչ աղջիկ է, սովորողները միանգամից ընդունեցին և մեծ ոգևորությամբ մասնակցում են դասերին: Մեդիային լավ է տիարպետում, էլեկտրոնային հասցեն գործածում է: Հայտագրվել է, որ մասնակցի վերապատրաստմանը:Սիրով է ընդունում կրթահամալիրի ծրագիրը, մոտեցումները, փորձում է ավանդական մեթոդները փոխել, չնայած դեռ ամբողջությամբ չի ստացվել, բայց աշխատում է այդ ուղղությամբ:

Թինա թուրքերենի մասնագետի կարքն ունենք, կարծում եմ, որ կարճ ժամանակում կկարողանամ ներկայացնել արդեն նախագծերի արդյունքներ: